Mathew Dumba

Mathew Dumba (s. 25. heinäkuuta 1994 Calgary, Alberta, Kanada) on kanadalainen jääkiekkopuolustaja, joka edustaa NHL-joukkue Pittsburgh Penguinsia. Oikealta pelaavan Dumban vahvuudet ovat hyökkäystaidoissa, nopeudessa,  fyysisessä pelissä ja johtamistaidoissa. Hänellä on kova laukaus ja kovat avojään taklaukset. Hänen heikkoutensa ovat puolustuspelissä.EliteProspects

Minnesota Wild varasi Dumban vuoden 2012 NHL:n varaustilaisuudessa ensimmäisellä kierroksella, tilaisuuden seitsemäntenä pelaajana. Dumba voitti King Clancy Memorial Trophyn tekemästään rasisminvastaisesta työstä syyskuussa 2020. https://www.tsn.ca/matt-dumba-wins-king-clancy-memorial-trophy-1.1520278

Elokuussa 2023 Dumba teki vapaana agenttina Arizona Coyotesin kanssa yhden vuoden ja 3,9 miljoonan dollarin arvoisen sopimuksen.https://www.sportsnet.ca/nhl/article/coyotes-close-to-signing-defenceman-matt-dumba-to-one-year-deal/

Maaliskuussa 2024 siirtorajan viimeisenä päivänä Coyotes kauppasi Dumban ja seitsemännen kierroksen varausvuoron vuoden 2025 varaustilaisuudessa Tampa Bay Lightningiin vaihdossa viidennen kierroksen varausvuoroon vuoden 2027 varaustilaisuudessa. https://www.tsn.ca/nhl/arizona-coyotes-deal-matt-dumba-to-tampa-bay-lightning-1.2087119

Heinäkuussa 2024 Dumba teki vapaana agenttina Dallas Starsin kanssa kaksivuotisen ja yhteensä 7,5 miljoonan dollarin arvoisen sopimuksen.

Heinäkuussa 2025 Stars kauppasi Dumban ja toisen kierroksen varausvuoron vuoden 2028 varaustilaisuudessa Pittsburgh Penguinsiin vaihdossa Uladzislau Kaljatšonakiin. https://www.tsn.ca/nhl/pittsburgh-penguins-acquire-matt-dumba-second-round-pick-from-dallas-stars-1.2333986

Lähteet

Viitteet

Luokka:Kanadalaiset jääkiekkoilijat
Luokka:Jääkiekon maailmanmestarit
Luokka:Minnesota Wildin varaamat pelaajat
Luokka:Vuonna 1994 syntyneet
Luokka:Elävät henkilöt